|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

03.09.2024 г.

**Завърши шестото издание на Националната стажантска инициатива на Съвета на жените в бизнеса в България, подкрепено от А1**

* *А1 подкрепя Националната стажантска инициатива на СЖББ за* ***шеста поредна година****.*
* *През 2024 г.* ***близо 100 стажанти*** *от водещи компании-членове на Съвета взеха участие в програмата „Оставаме в България“.*
* *В продължение на месец представителите на поколението Z преминаха успешно през седем специализирани обучения по социални умения.*

Официално завърши Националната стажантска инициатива на Съвета на жените в бизнеса в България, която за шеста поредна година се провежда с подкрепата на А1. През 2024 г. близо 100 стажанти от водещи компании-членове на Съвета взеха участие в програмата „Оставаме в България“, която цели да подкрепи личностното и кариерно развитие на младите хора. В продължение на месец представителите на поколението Z преминаха успешно през седем специализирани обучения, сред които презентационни умения, емоционална интелигентност, изграждане на личен бранд в социалните мрежи и бизнес симулация „Управление на личните финанси“. В допълнение, участниците имаха възможността да посетят офисите на водещи компании като А1, Уникредит Булбанк, HPE, Lidl и Nestle, където се запознаха с практиките на успешния бизнес и реалната работна среда. Освен обученията, младежите се включиха и в доброволческа акция за облагородяване на местността „Плажа“ край село Бистрица, демонстрирайки социална ангажираност и устойчиво мислене.

**Цветанка Минчева, председател на УС на Съвета на жените в бизнеса в България и главен изпълнителен директор на Уникредит Булбанк**, приветства стажантите по време на закриването на инициативата и им пожела да продължават да надграждат знанията си.

**Миглена Узунова-Цекова, старши директор „Човешки ресурси“ в А1 България и член на УС на Съвета на жените в бизнеса в България, коментира:** „За мен е истинско удоволствие да видя как млади и талантливи хора, обединени от общия стремеж към професионално развитие, преминаха през тази интензивна и обогатяваща програма. Вярвам, че знанията и опитът, които те придобиха, ще им помогнат да постигнат значими успехи в бъдещото си кариерно развитие. А1 България ще продължи да подкрепя инициативи, които инвестират в бъдещето на младите професионалисти и допринасят за устойчивото развитие на обществото ни.“

Участниците в тазгодишното издание на програмата изучават разнообразни специалности, включително „Бизнес системи“, „Маркетинг“, „Информационни технологии“, „Финанси“, „Човешки ресурси“ и „Право“, и са студенти в престижни учебни заведения като Техническия университет в София, Софийския университет, УНСС, НБУ, както и международни институции като University of Vienna и York City College.

Програмата се провежда с подкрепата на А1 за шеста поредна година, като част от цялостната стратегия на технологичната компания за подпомагане на кариерния старт и професионалното развитие на младите хора. Младежките инициативи на А1 обхващат целогодишна стажантска програма, Лятна академия за студенти и ученици с отличително представяне, менторска програма за момичета в ученическа възраст в технологични специалности STEMfem Junior, специален клас A1 Tech Talents в специалност „Телекомуникационни технологии“ към Висше училище по телекомуникации и пощи, партньорства с водещи учебни заведения и други.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*